OzLabs/hebrew-wiki-articles huggingface dataset:
האיסור לגלח שיער מהנתק

האיסור לגלח שיער מהנתק הוא מצוות לא תעשה מתרי"ג מצוות, האוסרת למצורע לגלח שיער במקום הנתק. המצוה נוהגת רק בזמן שיש כהן שיודע לטמא או לטהר נגעים.

== מקור וטעם המצוה ==
מקור המצווה הוא בספר ויקרא:

בספר החינוך מבואר שמטרת האיסור היא שהכהן הבודק את האדם, יוכל להכיר האם יש סימני טומאה בשערות. והוסיף שרמזה התורה לאדם, לא לבעוט בעונשים וצרות שניתנות לו מהקב"ה, ולא ינסה להסתיר באופן שטחי את פגמיו מפני הבריות, אלא יפעל בכיוונים של תפילה לאל שירפאו אותו ממחלתו.

== דיני המצוה ==
המגלח את כל הנתק עד שתי שורות שיער סביבו (שמשאירים כדי שיכיר הכהן אם פשה הנתק), בין אם קודם שבא לכהן או אחר כך ולכל התקופה שקיים אצלו הנגע, לוקה.

בתלמוד נפסק שמותר למצורע לעשות מלאכות שיכולות לגרום לשיער שסביב הנתק לנשור מעצמו, כמו לסחוב על כתיפו משא, או לקשור קשר כשצריך, בתנאי שהמצורע לא מתכוון לכך. בנוגע לגילוח על ידי כלי, נחלקו הרמב"ם והראב"ד איזה כלי גילוח נאסר: לדעת הרמב"ם חייב רק אם השתמש בתער כדרך המתגלחים, בעוד שלדעת הראב"ד חייב בכל דרך שמורידה שיער.

המצוה נוהגת בנשים ובגברים כאחד.

== ראו גם ==
* צרעת
* גילוח המצורע

== קישורים חיצוניים ==

== הערות שוליים ==

קטגוריה:תרי"ג מצוות
קטגוריה:הלכות נגעים
נח"ל אלישע

נח"ל אלישע (כנותה גם נח"ל פרת) היא היאחזות נח"ל לשעבר, ממזרח ליריחו.

ההיאחזות, שטקס העלייה לקרקע שלה התקיים ביום העצמאות ב-1982, נקראה על שם הנביא אלישע, שחולל נסים ביריחו, ועל שמו מכונה מעיין אלישע.

ב־16 באוקטובר 1989 התיישב במקום גרעין התיישבות ופונה לאחר מספר שעות.

ההאיחזות הפכה בתחילת האינתיפאדה השנייה למוצב צבאי.

אחר פינוי הקהילה היהודית מבית הכנסת שלום על ישראל, ישבה ארנה קובוס בהיאחזות במשך שבעה חדשים, עד שעברה לבית חגלה ("מול נבו").<ref></ref>

במהלך מהומות מנהרת הכותל, בצהרי 27 בספטמבר 1996, עם תום תפילת יום שישי במסגדים, תקף המון פלסטיני את ההיאחזות. במהלך הקרב נפצעו שני חיילי נח"ל אשר שירתו במקום, ונהרגו ארבעה שוטרים פלסטינים.

בנובמבר 2000 נהרג בהיאחזות רב-סרן אמיר זוהר מירי שוטרים פלסטיניים<ref></ref> וכמה חיילים נוספים נפצעו<ref name=":0"></ref>. בתגובה לאירוע הפציצו מסוקי קרב של חיל-האוויר את מפקדת המודיעין הכללי שביריחו.

ההיאחזות ננטשה ב-2003<ref name=":0" />.

== קישורים חיצוניים ==
* [https://nahal.localtimeline.com/index.php?option=com_localstory&view=event&tmpl=component&id=379&lang=he#showAsset-image--1 נח"ל אלישע] באתר מורשת הנח"ל וחטיבת הנח"ל
* [https://amudanan.co.il/w/P540726 נח"ל אלישע] באתר עמוד ענן

==הערות שוליים==

קטגוריה:קצרמר ישראל
קטגוריה:היאחזויות נח"ל
קטגוריה:יישובים שהוקמו ב-1982
קטגוריה:התנחלויות שפונו
קטגוריה:מועצה אזורית מגילות ים המלח
קטגוריה:יריחו
קטגוריה:יישובים באזור ים המלח
יום טוב קריספין

חתימתו של רבי יום טוב קריספין
הרב יום טוב מורינו קריספין (קרישפין) היה פוסק ודיין באזמיר ומחבר שו"ת בגדי יום טוב.

== תולדותיו ==
נולד למזל טוב ולרבי יהושע אברהם קריספין באזמיר. למד בישיבת מגן שאול בעיר. סבל מייסורים רבים "ממינים שונים, מבית ומחוץ קשים ומרים כלענה"<ref>שו"ת בגדי יום טוב, הקדמת המחבר</ref>, כעדותו בספרו:

כיהן כדיין וכמסדר גיטין באזמיר, בשנת תרל"ט ישב בהרכב בית דינו של רבי חיים מודעי<ref>מימר חיים, אבן העזר, סימן ס"א אות ו'</ref>. מרן החבי"ף, בהסכמתו לאחד מפסקיו של רבי יום טוב, מכנהו:<ref>בגדי יום טוב, יורה דעה, סימן ט"ז</ref>. הוציא לאור את ספר אברהם במחזה לאביו, וכן הגיה את ספריהם של אחיו, רבי אהרן ורבי שמואל.

נפטר בי"ב באלול תרס"ט ונטמן באזמיר.

=== משפחתו ===
שכל בתוך שלושה ימים את בנו שמואל ואת בתו מרים במגפה שפרצה באזמיר בשנת התרכ"ה. בנו, רבי אברהם, נפטר בעודו צעיר לימים בז' בטבת התרל"ב. אחיו היו רבי אהרן קריספין, רבי שמואל קריספין, ורבי יצחק קריספין, מחבר ספר 'שמו יצחק'. גיסו היה רבי חיים בנימין פונטרימולי, מחבר ספר פתח הדביר.

== חיבוריו ==
שער ספר בגדי יום טוב
* שו"ת בגדי יום טוב שני חלקים (אזמיר תרל"ד, אזמיר תרמ"ז) - שו"ת בד' חלקי שו"ע. מקצת מהסימנים הם חידושי הלכה. חלק א: (דף א-קיא): או"ח - לב סימנים; יו"ד – מג סימנים; אה"ע - כג סימנים; חו"מ - יז סימנים; דף קיב-קבב: מפתחות. בסוף הספר, (דף א-יב): הספדים. חלק ב': דף א-פ: או”ח – יז סימנים; יו"ד - מא סימנים; אה"ע - ט' סימנים; חו"מ - יג סימנים. דף מא-מז ע"א (בתוך חלק אה"ע): "מזכרת מקצת גטין" שסידר המחבר בבית דינו (עשרים גיטין). דף מז ע"ב – סד ע"א: "ודרך אגב קצת חידושי דיני גטין" ושמות אנשים על סדר אלפא ביתא. דף סד-עד: שמות נשים. דף פ' ע"ב – פב ע"א: הספד על בת המחבר מרת קאדין. פתיחת ההספד היא בלאדינו, והמחבר מתנצל על כך שנעתר לבקשת בני הנפטרת. דף פב ע"ב - פט ע"ב: מפתחות.
* צידה לדרך ביום טוב שני חלקים (אזמיר תרל"ז, אזמיר תרמ"א) על עשרת הדיברות בלאדינו, חלק ב' מכיל גם מוסר למועדים שונים.
* בן אברהם (אזמיר התרל"ו) - דרושים. לספר הסכמה משותפת מאת רבני אזמיר: רבי אברהם פאלאג'י ורבי יהושע שלמה ארדיט.
* חידושים וליקוטי עניינים נפלאים, השגות, והערות, יישובים, וביאורים בדברי רבותינו ראשונים ואחרונים, בהלכה אגדה ודרוש, ארבעה כרכים הנמצאים באוסף חברת אהבת שלום. חלקם נדפסו במקבציאל (מאסף תורני) י"ג<ref>דף יט - לג</ref>.

== לקריאה נוספת ==
* קובץ חידושי תורה מקבציאל כרך י"ג

== קישורים חיצוניים ==
* 

== הערות שוליים ==

קטגוריה:רבנים טורקים
קטגוריה:מחברי ספרי שו"ת
קטגוריה:מחברי ספרי דרוש
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:לאדינו
קטגוריה:נפטרים ב-1909
וארדה סת'ו

וארדה סת'ו (באנגלית: Varada Sethu; נולדה ב-12 במאי 1992) היא שחקנית אנגלייה ממוצא הודי.

==ביוגרפיה==
סת'ו נולדה בקרלה, הודו להורים רופאים ולה אחות תאומה - אבהאיה. בגיל צעיר עברה לעיר ניוקאסל על הטיין שבצפון-מזרח אנגליה ושם למדה בתיכון דן אלן (Dame Allan's Schools). בהמשך עברה ללונדון ושם למדה תיאטרון בתיכון הנוער הלאומי (National Youth Theatre). במהלך לימודיה למדה גם מחול מסוג Mohiniyattam ו-Bharatanatyam צורות ריקוד מסורתיות בהודו. היא גם זכתה בתחרות מיס ניוקאסל ב-2010. סת'ו גם בוגרת בלימודי וטרינריה ופיזיולוגיה מאוניברסיטת בריסטול ובוגרת לימודי משחק מבית הספר לאומנויות הבמה בלונדון 
.

הופעתה הראשונה בקולנוע הייתה ב-2010 בסרט הקצר "Impressions" בתפקיד סמנה. שנה לאחר מכן שיחקה בסרט הפשע "Sket" בתפקיד קיראן. שנה לאחר מכן הופיעה בסרט "English: An Autumn in London" בתור מגאנה סקריה.

ב-2016 הופיעה בסרט חלום ליל קיץ בתור פיסבלוסום. אותה שנה שיחקה במותחן האשליה 2 לצד דניאל רדקליף ומייקל קיין בתור אחת מעוזרותיו של קיין.

בנוסף היא שיחקה החל מ-2015 גם בסדרות טלוויזיה שונות ביניהם: דוקטור, דוקטור פוסטר, האנה, "New Blood", "Hard Sun" ובשניים מעונות הסדרה מכת מחץ בתור מנישה צ'טרי, רב-טוראית בצבא הבריטי.

ב-2022 שיחקה בסרט "עולם היורה: עולם חדש", בתור מדריכת שדה בשם שירה ובהמשך שיחקה במותחן הפשע "עברתי במקרה" של נטפליקס. 

בשנת 2024 ביצעה הופעת אורח בסדרה "דוקטור הו". 

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:מהגרות מהודו לממלכה המאוחדת
קטגוריה:בריטיות שנולדו ב-1992
Five seconds flat

five seconds flat הוא אלבום האולפן השני של הזמרת-יוצרת האמריקאית ליזי מקאלפיין, שיצא ב-8 באפריל 2022, על ידי חברת התקליטים AWAL והופץ ידי החברה Artists & Music, כל האלבום נכתב על ידי ליזי בעזרת כותבים אחרים. לפני צאת האלבום, יצאו ממנו הסינגלים "erase me" "hate to be lame".

== ביקורות ==
על פי מצבור הביקורות האתר [https://www.albumoftheyear.org albumoftheyear], זכה האלבום לציון משתמשים של 76/100 וציון מבקרים של 75/100.<ref></ref>

לפי הביקורת של מגזין המוזיקה הבריטי DORK שנתן לאלבום דירוג של 4 מתוך 5 כוכבים "האלבום כולו הבזקים של סדינים לבנים נקיים, אור שמש חודר מבעד לתריסים, ערבוב ראשון של הקפה שלך בבוקר ... במהלך האלבום, בת ה-22 מוצאת את עצמה עוברת דרך שברון לב מכוער: כל רצועה מרגישה כמו עוד צעד על רגליים מהוסות."<ref></ref>

== סרט "Five Seconds Flat, the film" ==

עם יציאת האלבום מקאלפיין הוציאה גם סרט ב-8 באפריל 2022. הסרט זמין לצפייה ב[https://www.youtube.com/channel/UCn-fhn3NbPzOeM39yv4k5hw ערוץ היוטיוב הרשמי של ליזי מקאלפיין]. ([https://www.youtube.com/watch?v=NaFfK9CG25s קישור לסרט])

בסרט מופיעים כל שירי האלבום חוץ מ-2. שליזי לא הרגישה שהם שייכים לעלילת הסיפור.

ליזי הגתה את כל הרעיון לסרט ואת העלילה לבדה "היה לי עמודים שלמים של הסברים מורכבים על משמעות הסרט" אמרה בשאלון לאחר הקרנת הסרט<ref name=":0"></ref>.

היא הגיעה לרעיון של השלדים בסרט "מפני שאני מרגישה ששבירת לב זה כמו מוות קטן" אמרה בשאלון לאחר הקרנת הסרט<ref name=":0" />.

הרעיון במטפורה הזאתי שכל פעם שהיא מרגישה שבורת לב היא מתה כל פעם מחדש. אז כל פעם בסרט שהיא מרגישה שבורת לב יש לה איפור של שלד.<ref name=":0" />

== רשימת רצועות ==

== סיבוב הופעות "Five Seconds Flat, the tour" ==

עם צאת האלבום בא גם סיבוב ההופעות שהוכרז ברשתות החברתיות ב-7 באפריל 2022 והתקיים מהתאריכים 8 ביוני 2022 - 25 בנובמבר 2022.

לסיבוב ההופעות היו 26 הופעות באמריקה הצפונית ו-10 הופעות באירופה. בכל ההופעות במהלך הטור מופע הפתיחה הייתה הזמרת קארול איידס.

== מיקומי שיא ==

=== מצעדי סוף שנה ===

== הערות שוליים ==
הגדת ברצלונה

טקסט=<nowiki>[[הא לחמא עניא כתוב בכתב יד הגדת ברצלונה</nowiki>|ממוזער|הא לחמא עניא כתוב בכתב יד הגדת ברצלונה]]

הגדת ברצלונה היא כתב יד מאויר שנוצר בשנת 1350 בערך, המכיל את נוסח ההגדה של פסח. זוהי אחת ההגדות הספרדיות שנוצרו בברצלונה בסביבות שנת 1350 יחד עם הגדת הזהב, שהופקה גם בברצלונה של ימי הביניים.

== תיאור ==
כתב היד עשוי קלף, עם 161 דפי פוליו בגודל 255 על 190 מ"מ. בהגדה נעשה שימוש בארבעה סגנונות קליגרפיים שונים: אות מרובעת בשני גדלים ואחת חצי-קורסיבית, גם היא בשני גדלים. להגדה קווים ושוליים מסומנים.

כתב היד מכיל שני חלקים, שהם פרי עבודתם של שני מעתיקים שונים, שכנראה פעלו בזמנים ובאזורים שונים. שני חלקים אלו אוחדו מאוחר יותר לצורתם הנוכחית.

הקלף ששימש בחלק הראשון, הראשי, תוצרת ברצלונה, דומה לזה של כתבי יד ספרדיים אחרים, ושונה מאוד מאלה המשמשים במרכז אירופה ובאיטליה. טכניקת סימון הקווים והשוליים ששימשו בחלק זה של כתב היד הייתה נפוצה בקרב מעתיקים ספרדים, והחלה להתפשט לאחר 1271. טכניקה זו אינה שכיחה בקודקס של המאות הארבע-עשרה והחמש-עשרה. גם העובדה של יצירת הקיפולים עם ארבעה דו-פולים כדי להשיג שמונה עלים שימושיים הייתה אופיינית לקודקס הספרדי.

מלבד ההגדה עצמה בהגדת ברצלונה מספר פיוטים, מחברי חלק מהם היו תושבי העיר ז'ירונה שבספרד.

== היסטוריה ==
החלק הראשון והמרכזי של ההגדה מתוארך לאמצע המאה הארבע-עשרה ונעשה כנראה בברצלונה. ההרחבה נעשתה בפרובאנס בסוף המאה הארבע-עשרה או בתחילת המאה החמש-עשרה.

שני חלקי ההגדה אוחדו בבולוניה בשנת 1459, ההגדה נמכרה על ידי שלמה לטיף מירושלים לרבי משה, בנו של רבי אברהם מבולוניה בשנת 1459 תמורת חמישים דוקטים של זהב. הוא מכיל גם את אישורו של הצנזורה הכנסייתית, פריי לואיג'י, מהמסדר הדומיניקני משנת 1599.

ההגדה כיום בבעלות הספרייה הבריטית, בלונדון.

==גלריה==
<gallery mode=traditional heights=150 widths=150>
Massah, Barcelona Haggadah.jpg|מצה מתוך הגדת ברצלונה
Havdalah ceremony - Barcelona Haggadah (14th C), f.26 - BL Add MS 14761.jpg|מתוך הגדת ברצלונה
Barcelona Haggadah 30v.jpg|"עבדים היינו לפרעה במצרים" מתוך הגדת ברצלונה
Barcelona Haggadah.jpg| מתוך הגדת ברצלונה
</gallery>

== ביבליוגרפיה ==
* קאנו פרז, מריה חוסה, "תוכן ההגדה של ברצלונה" (בספרדית). מגוון לימודי ערבית ועברית. כתבי עת אלקטרוניים של אוניברסיטת גרנדה, כרך 41, 1992.

== קישורים חיצוניים ==

* [http://www.bl.uk/onlinegallery/onlineex/illmanus/other/033add000014761u00034v00.html קובץ ההגדה של ברצלונה] <small>(באנגלית)</small>. הספרייה הבריטית, 2014.
* מהדורת פקסימיליה באתר facsimile-edition [https://facsimile-editions.com/bh/ (כאן)]

קטגוריה:כתבי יד עבריים מאוירים
קטגוריה:ברצלונה: היסטוריה
ברצלונה
גאבור שלושינסקי

גאבור שלושינסקי (בהונגרית: Salusinszky Gábor; בודפשט, 5 בדצמבר 1950 – 13 במאי 2022)<ref>[https://hvg.hu/kultura/20220514_Elhunyt_Salusinszky_Gabor_italianista נפטר גאבור שלושינסקי] - באתר HVG תרבות</ref> <ref></ref>היה מומחה לשפה האיטלקית, חוקר בתחום תורת התרגום והפדגוגיה של השפה ממוצא יהודי-הונגרי, היה פרופסור במחלקה לשפה וספרות איטלקית באוניברסיטת אטווש לוראנד בפקולטה למדעי הרוח במכון ללימודים רומניסטיים, מייסד ומנהל בית הספר האיטלקי בשם "סטודיו איטליה", נשיא איגוד המורים לאיטלקית בהונגריה.

== ביוגרפיה ==
אביו היה אישטוואן שלושינסקי (1918–1984), מנהל בתחומי המסחר, הכלכלה והבנקאות בהונגריה, ראש נציגות הסחר חוץ (נספח כלכלי) ההונגרי ברומא (1958-1963), והמנהל כללי לשעבר של הבנק לסחר חוץ ההונגרי (1964-1982).

גאבור שלושינסקי השלים את לימודיו באוניברסיטה בפקולטה למדעי הרוח של אוניברסיטת אטווש לוראנד, שם השיג תואר בהוראה ובפולקלור האיטלקי ב-1975, דוקטורט במדעי הרוח ב-1979 והן תואר דוקטור בבלשנות איטלקית ב-1997.

מסיום לימודיו באוניברסיטה לימד במחלקה האיטלקית של אוניברסיטת אטווש לוראנד ולאחר מכן ריכז את תחום הכשרת השפות והכשרת מורים מומחים לשפות, וכן העביר הרצאות וסמינרים בתחומים אלו. מחקריו בעשור האחרון התמקדו בשני התחומים הללו: תורת התרגום והפדגוגיה של השפה.

== פעילותו בשפה האיטלקית ==
שלושינסקי הקים את בית הספר האיטלקי של "סטודיו איטליה"<ref></ref> ב-1990, שם ניהל והוביל לימודים מאז, ובנו אנדראש שלושינסקי אחראי על הניהול הכלכלי. כתוצאה מעבודת הסדנא במסגרת בית הספר לשפות, צמח דור חדש של מורים, שבזכותו מיושמת גישה מתודולוגית חדשה ומספר סוגים חדשים של קורסים בהוראת השפה האיטלקית (המתודולוגיה מיושמת גם בהוראת שפות נוספות). בשנת 2012, סטודיו איטליה וגאבור שלושינסקי קיבלו את "פרס השפה האירופית" על שיטת ההוראה החדשנית ותוכנית הכשרת המורים המוסמכת שלה. שלושינסקי קיים קשר מתמיד עם מורים לאיטלקית שעובדים בחינוך הציבורי בהונגריה, והוא גם נשיא איגוד המורים לאיטלקית בהונגריה.

== מכתביו ==
* [https://epa.oszk.hu/00600/00617/00092/pdf/EPA00617_tortenelmi_szemle_1987-1988_1_061-070.pdf סקירה היסטורית - לדוצ'ה של איטליה] מאת גאבור שלושינסקי

== לקריאה נוספת ==

* [https://studioitalia.hu/ www.studioitalia.hu]
* [https://web.archive.org/web/20161220155308/http://ec.europa.eu/education/language/label/label_public/index.cfm?fuseaction=project_award&award_id=9024 European Language Label]

== קישורים חיצוניים ==
* [https://btk.elte.hu/en/staff/dr-gabor-salusinszky ELTE-Department of Italian Language and Literature]
* https://www.btk.elte.hu/content/elhunyt-dr-salusinszky-gabor.t.7168
* https://hvg.hu/kultura/20220514_Elhunyt_Salusinszky_Gabor_italianista
* https://studioitalia.hu/hirek/meghalt-salusinszky-gabor
* www.studioitalia.hu
* http://olasz.elte.hu/
* https://web.archive.org/web/20161220155308/http://ec.europa.eu/education/language/label/label_public/index.cfm?fuseaction=project_award&award_id=9024
== הערות שוליים ==

קטגוריה:יהודים הונגרים
קטגוריה:מורים לשפות
קטגוריה:בלשנות
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:הונגרים שנולדו ב-1950
קטגוריה:הונגרים שנפטרו ב-2022
גבריאל קורטס

גבריאל ג'ון קורטס קסיירה (בספרדית: Gabriel Jhon Cortez Casierra; נולד ב-10 באוקטובר 1995 באזמרלדס שבאקוודור) הוא כדורגלן אקוודורי המשחק בעמדת הקשר ההתקפי בקבוצת ברצלונה ספורטינג קלוב מליגת העל האקוודורית, בהשאלה מגואיאקיל סיטי, ובנבחרת אקוודור.

== קריירת מועדונים ==
קורטס שיחק באינדפנדיינטה דל ואיה ובאמלק מליגת העל האקוודורית, בלובוס BUAP מליגת העל המקסיקנית ובבוטפוגו מליגת העל הברזילאית.

ב-5 בנובמבר 2020 חתם בגואיאקיל סיטי מליגת העל האקוודורית. ב-14 בינואר 2021 הושאל למשך שתי עונות לברצלונה ספורטינג קלוב מליגת העל האקוודורית.

== קריירה בינלאומית ==
ב-22 בפברואר 2017 ערך קורטס את הופעת הבכורה שלו בנבחרת אקוודור, בניצחון 3-1 על נבחרת הונדורס במשחק ידידות.

== קישורים חיצוניים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:אסמרלדס: כדורגלנים
קטגוריה:כדורגלני לובוס BUAP
קטגוריה:כדורגלני אמלק
קטגוריה:כדורגלני בוטפוגו
קטגוריה:כדורגלני ברצלונה ספורטינג קלוב
קטגוריה:כדורגלני נבחרת אקוודור
קטגוריה:אקוודורים שנולדו ב-1995
אמיר אטינגר

אמיר אטינגר (נולד ב-א' באלול ה'תשנ"ה, 27 באוגוסט 1995) הוא עיתונאי ישראלי, המשמש ככתב הכנסת של העיתון "ישראל היום".

== ביוגרפיה ==
אטינגר נולד וגדל בפתח תקווה. ביסודי ובישיבה למד בדרכי נועם פתח תקווה, ובתיכון מקיף גרוס קריית גת. שירת בצבא כמ"פ קורס מ"כים בדרגת סרן בחטיבת גולני.

החל את דרכו בתקשורת בישראל כעורך בדסק הדיגיטל של ערוץ 20. באוקטובר 2020 החל לשמש כתב פוליטי של האתר סרוגים. ובתקופה הזו סיקר את מערכת הבחירות לכנסת ה-24.

באפריל 2022 מונה לכתב הכנסת של העיתון "ישראל היום".

=== פעילות עיתונאית ===
בין חשיפותיו של אטינגר: המגעים בין אביר קארה לימינה על הצטרפותו למפלגה. תיעוד של שר הביטחון בני גנץ מותח ביקורת על ממשלת בנט-לפיד ועל היחס התקשורתי כלפיה לעומת היחס לממשלת נתניהו-גנץ, וחשיפת מסמך של בנק דיסקונט שהודיע על הקפאת כספי התרומות שנאספו עבור בנימין נתניהו למימון משפטו עד קבלת אישור משפטי בעניין.

עוד חשף אטינגר קמפיין שהוביל המשרד לשוויון חברתי, בשיתוף הראפר תאמר נאפר שידוע בשיריו נגד חיילי צה"ל, בעקבות הפרסום הורתה השרה לשוויון חברתי, מירב כהן, ל להפסיק לקשר לסרטון של נפאר ששולב בקמפיין בערבית לשוויון בין המינים. 

ביולי 2022 פרסם לראשונה כי השרה להגנת הסביבה תמר זנדברג מתכננת לאשר בממשלה את המינוי של איש השמאל יוסי ביילין לתפקיד יו"ר רשות הטבע והגנים. לאחר הפרסום, שרת הפנים איילת שקד ושר המשפטים גדעון סער פנו לנפתלי בנט ודרשו ממנו לעצור את מינוי. שהחליט להפעיל את הווטו שלו בנושא ולמנוע את המינוי.

בנובמבר 2022, במהלך המשא ומתן להרכבת הממשלה ה-37, חשף את הסעיף בהסכמים הקואליציוניים שדרשו ביהדות התורה על כך שהפרדה מגדרית באירועים ציבוריים למגזר הדתי והחרדי לא תיחשב כאפליה בחוק.

=== חיים אישיים ===
הוא סטודנט לתואר ראשון במשפטים וממשל באוניברסיטת רייכמן. אטינגר נשוי לאביה פיש אטינגר ומתגורר בירושלים.

== קישורים חיצוניים ==

== הערות שוליים ==

קטגוריה:עיתונאים ישראלים
קטגוריה:עיתונאים כותבי עברית
קטגוריה:כתבים פרלמנטריים ישראלים
קטגוריה:סגל ישראל היום
קטגוריה:ירושלים: אישים
קטגוריה:בוגרי מוסדות רשת החינוך דרכי נעם
קטגוריה:כפר גנים: אישים
קטגוריה:ישראלים שנולדו ב-1995
קריסטופר פולאה

קריסטופר פולאה (באנגלית: Kristoffer Polaha; נולד ב-18 בפברואר 1977) הוא שחקן קולנוע ותסריטאי אמריקאי. ידוע בעיקר ממשחקו בסדרה "חיים בלתי צפויים" (2011-2010) בתור נייט בייזל, ג'ייסון מתיוס בסדרה "החוף הצפוני" (2004) ובתור הנרי באטלר בסדרה "מתחזה" (2011-2010).

==ביוגרפיה==
פולאה נולד ב-1977 ברינו שבנבאדה לאסתר וג'רום פולאה, שופט מחוזי בנבאדה והוא הצעיר מבין 4 אחים. בשנות ה-90 הוא עזב כדי ללמוד בפנימיית רוברט לואיס סטיבנסון בפאבל ביץ', קליפורניה. בוגר תואר ראשון לאמנות מתיכון לאמנויות טיש (New York University Tisch School of the Arts), חלק מאוניברסיטת ניו יורק בניו יורק. ב-2001 עבר ללוס אנג'לס והחל להופיע בסרטים.

== קריירה ==
הוא החל להופיע בבמות תיאטרון ובמספר סדרות החל מ-2001 וב-2008 השתתף לראשונה בסרט הביוגרפי "Billy: The Early Years".

בשנת 2023 גילם את דמותו של בראד בוליטר בסדרת המסתורין "מחסה" מבית אמזון פריים וידאו המבוססת על הרומן באותו שם מאת הרלן קובן. 

== חיים אישיים ==
ב-2003 התחתן עם השחקנית ג'וליאנה מוריס ולזוג 3 ילדים. בעבר היה נוצרי פעיל אדוק אך בהמשך התרחק מהדת. עם זאת חווית סף מוות החזירה אותו להאמין.

== פילמוגרפיה ==

== קישורים חיצוניים ==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1977
יואב הופמייסטר

יואב הופמייסטר (נולד ב-25 בדצמבר 2000) הוא כדורגלן ישראלי המשחק בעמדת הקשר האחורי בקורונה קיילצה מליגת העל הפולנית ובנבחרת הצעירה של ישראל עד גיל 21.

== קריירת מועדונים ==
הופמייסטר נולד בהוד השרון. גדל במחלקות הנוער של הפועל הוד השרון ומכבי תל אביב.

בשנים 2019–2020 הושאל לבית"ר תל אביב בת ים ולהפועל ניר רמת השרון מהליגה הלאומית.

ב-1 באוגוסט 2020 חתם בל.א.ס.ק. לינץ מהבונדסליגה האוסטרית. אולם, יום לאחר מכן הושאל לעירוני קריית שמונה מליגת העל.

ב-25 ביוני 2021 הושאל להפועל תל אביב מליגת העל.

ב-3 בפברואר 2022 הושאל למכבי פתח תקווה מליגת העל. בתום העונה עזב לאחר שהקבוצה נשרה לליגה הלאומית.

ב-6 ביולי 2022 חזר לעירוני קריית שמונה מליגת העל, עמה רשם ירידת ליגה שנייה ברציפות.

ב-25 ביולי 2023 חתם לשנתיים בקורונה קיילצה מליגת העל הפולנית.

== קריירה בינלאומית ==
לזכותו 11 הופעות במדי נבחרת הנוער של ישראל עד גיל 19. היה חלק מסגל הנבחרת הצעירה עד גיל 21.

== חיים אישיים ==
הופמייסטר הוא בעל דרכון גרמני.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:הוד השרון: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני הפועל רמת השרון
קטגוריה:כדורגלני ל.א.ס.ק. לינץ
קטגוריה:כדורגלני עירוני קריית שמונה
קטגוריה:כדורגלני הפועל תל אביב
קטגוריה:כדורגלני מכבי פתח תקווה
קטגוריה:כדורגלני קורונה קיילצה
קטגוריה:כדורגלנים ישראלים באוסטריה
קטגוריה:כדורגלנים ישראלים בפולין
קטגוריה:ישראלים שנולדו ב-2000
שיר מלר-ימגוצ'י

שיר מלר־ימגוצ'י (נולדה ב-1964) היא אוצרת, המכהנת כאוצרת מוזיאון וילפריד לאמנות המזרח בקיבוץ הזורע וכן כאוצרת עצמאית.

== קורות חיים ==
למדה אוצרות באוניברסיטת תל אביב. סיימה תואר שני בלימודי מוזיאולוגיה באוניברסיטת לייסטר בבריטניה.<ref name=":0" />

מרצה בלימודי האוצרות של סמינר הקיבוצים<ref></ref> ובאוניברסיטת תל אביב.<ref></ref>

מכהנת בהתנדבות כמנהלת פורום החינוך של איגוד המוזיאונים ואיקו"ם ישראל.<ref></ref>

== פעילות אמנותית ==
את עבודתה כאוצרת החלה במעבדאדא במוזיאון ינקו־דאדא בעין הוד ב־1995, שם עבדה כרכזת חינוך.

מ־2006 היא אוצרת מוזיאון וילפריד ישראל לאמנות המזרח בקיבוץ הזורע, שם היא פועלת לחיבור בין אמנים עכשוויים מאסיה לאמנים ישראלים שיוצרים בזיקה לאמנות המזרח הקרוב והרחוק.<ref name=":0"></ref>

בנוסף, פועלת מלר-ימגוצ'י כאוצרת עצמאית. היא אצרה, בין היתר, תערוכה בגלריה שלוש בתל אביב ב-2019, בה הוצגו עבודותיהם של האמנית טל אמיתי-לביא והאדריכל אמיר תומשוב.<ref></ref> ב-2018 אצרה את "בינינו", תערוכה לכל המשפחה באגף הנוער במוזיאון ישראל.<ref></ref>

ב-2019 אצרה תערוכה בשם "תהודת בית", בה הוצגו עבודות של בן זוגה, הפסל והמוזיקאי נובויה ימגוצ'י, בגלריה לאמנות ישראלית במרכז ההנצחה בקריית טבעון. ב-2021 אצרה ימגוצ'י תערוכה "להיות טיפה, להיות מים" בגלריה ע"ש אפטר-ברר במרכז האמנויות במעלות.

באוגוסט 2020 הייתה אוצרת-שותפה יחד עם האוצר ערן שביט בתערוכה בנושא זמן במוזיאון לאמנות האסלם.<ref></ref>

בעיניה, התערוכה היא מקום לדיאלוג. "תמיד ריתק אותי הרעיון של תערוכה פעילה במוזיאון לאמנות - כיצד התערוכה יכולה להפוך למרחב חי המשתף את המבקר, וכיצד אמנות יכולה לקרב בין בני אדם.<ref name=":0" /> בבסיס תפיסתה האוצרותית עומדת חווית המבקר והרחב התודעה אל מעבר לגבולות המוכרים, התרבותיים והאסתטיים.<ref></ref>

== חיים אישיים ==
מתגוררת בכפר האמנים עין הוד עם בן זוגה, אותו הכירה ביפן. השניים מקיימים לעיתים מפגשי חשיפה לתרבות יפן, לזן בודהיזם, טקס תה והאמנויות הקשורות אליו.

== הערות שוליים ==

קטגוריה:אוצרות ישראליות
קטגוריה:אוצרים ישראלים
קטגוריה:עין הוד: אישים
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1964
קטגוריה:ישראלים שנולדו ב-1964
מולקולה קווית

הדמיה של מולקולה קווית
[[הכלאת אורביטלים אטומיים מסוג sp]]
מבנה של [[בריליום פלואוריד (BeF2) , מולקולה של פלואור בעלת צורה קווית]]
ייצוג מילוי-מרחב של יון הטרי-יודיד
בכימיה, מולקולה קווית או מולקולה ליניארית מתארת את הגאומטריה מסביב לאטום מרכזי הקושר אליו שני אטומים אחרים (או ליגנדים) הממוקמים בזווית קשר של 180°. מולקולות אורגניות ליניאריות, כגון אצטילן (HC≡CH), מתוארות לעיתים קרובות על ידי הבאה לידי הכלאת אורביטלי sp עבור מרכזי הפחמן שלהן.

לפי מודל VSEPR (מודל הדחייה בין זוגות האלקטרונים ברמות הערכיות), מולקולות יכולות לקבל צורה קווית אם יש בהן שני אטומים ושאין בהן או שיש בהן שלושה אלקטרונים בלתי קושרים (AX<sub>2</sub> או AX<sub>2</sub>E<sub>3</sub>) בשיטת AXE. עם המולקולות נייטרליות בעלות הצורה קווית מסוג AX<sub>2</sub> נמנות בריליום פלואוריד , פחמן דו-חמצני ומימן ציאנידי. המולקולה הקווית החשובה ביותר עם יותר משלושה אטומים היא אצטילן (H−C≡C−H), שבו כל אחד מאטומי הפחמן שלו נחשב לאטום מרכזי עם קשר יחיד למימן אחד וקשר משולש לאטום הפחמן השני. אניונים קוויים כוללים למשל אזיד (N<sup>−3</sup>) ותיאוציאנט, וקטיונים קוויים כמו יון הניטרוניום.

גאומטריה קווית מתרחשת גם במולקולות מהצורה AX<sub>2</sub>E<sub>3</sub>, כדוגמת קסנון דו-חמצני (XeF<sub>2</sub>) ויון הטרי-יודיד (I<sub>3</sub><sup>−</sup>) בו שני אטומי יוד מחוברים לאחד מרכזי. כמתואר על ידי מודל VSEPR, חמשת זוגות האלקטרונים הערכיים על האטום המרכזי יוצרים גאומטריה מולקולרית של דו-פירמידה משולשת שבה שלושת הזוגות הלא-קושרים תופסים את המיקומים המשווניים הפחות צפופים ושני האטומים המחוברים תופסים את שני המקומות הציריים בשני הצדדים, ממוקמים בקצוות מנוגדים של ציר, ויוצרים מולקולה קווית.

==קישורים חיצוניים==
* [https://web.archive.org/web/20011224193355/http://www.iumsc.indiana.edu/IUMSC/ מרכז המבנה המולקולרי], באתר "Indiana University" 
* [https://www.staff.ncl.ac.uk/j.p.goss/symmetry/Molecules_l3d.html דוגמות אינטראקטיביות של מולקולות], באתר "Newcastle University" 
* [https://web.archive.org/web/20080120023822/http://chemlab.truman.edu/CHEM121Labs/MolecularModeling1.htm מודלים מולקורליים], באתר "Truman State University" 
* [http://intro.chem.okstate.edu/1314F97/Chapter9/3BP.html הנפשה של משולש משורי מולקולרי], באתר "OSU Chemistry Courses" 

==הערות שוליים==

קטגוריה:כימיה כללית
קטגוריה:גאומטריה
חיל האוויר של כווית

F/A-18 כוויתי]]
חיל האוויר של כווית (בערבית: القوات الجوية الكويتية) הוא הזרוע האווירית של צבא כווית. עיקר תפקידו הוא הגנה על השטח האווירי של כווית. מפקדת חיל האוויר ממוקמת בבסיס האוויר עבדאללה אל-מובארכ, ויתר הכוחות מוצבים בגדודי ההגנה האווירית, בבסיסי האוויר עלי א-סאלם ובבסיס האוויר אחמד אל-ג'אבר.

לחיל האוויר יש כוח אדם של 2,500 חיילים וקצינים וצי של כ-100 מטוסים ומסוקים מסוגים שונים, בינייהם מטוסי קרב F/A-18 מטוסי תובלה הרקולס C-130 ומסוקי קרב AH-64 אפאצ'י.<ref></ref> ואמצעי הגנה אווירית נוספים.

החיל הוקם בשנת 1953 והספיק להשתתף במספר מבצעים עימותים מקומיים לדוגמה: סכסוך הגבול מ-1973, הפלישה העיראקית לכווית והמעורבות הצבאית בתימן.

==קישורים חיצוניים==

==הערות שוליים==

כווית
קטגוריה:כווית
לקסוס RZ

לקסוס RZ 450e (באנגלית: Lexus RZ 450e) היא מכונית חשמלית קומפקטית במרכב קרוסאובר, בעלת חמישה מקומות ישיבה, שמיוצרת על ידי לקסוס משנת 2022. היא נחשפה ב-20 באפריל 2022<ref></ref>. היא המכונית החשמלית הייעודית הראשונה של לקסוס<ref></ref>.

== עיצוב ==
העיצוב החיצוני והפנימי מבוסס בעיקרו על הטויוטה bZ4X וכולל שינויים קטנים מה-bZ4X<ref></ref>. העיצוב החיצוני הוא שילוב בין טויוטה ראב-4 לטויוטה C-HR וגם כולל אלמנטים רבים משפת העיצוב החדשה של טויוטה ולקסוס, העיצוב הפנימי מציג עיצוב שלא היה מעולם ברכבי לקסוס וכן כולל גם טכנולוגיות מתקדמות כולל הגה בעיצוב הגה מטוס, לוח מחוונים דיגיטלי, מסך מגע המציג את המולטימדיה, אך כאן לקסוס בחרה לעשות כמו טויוטה ולא לוותר על כפתורים ממשים כמו יצרני רכב אחרים שברכבים שלהם החליפו את מרבית הכפתורים למשטחי מגע.

== מפרט טכני<ref></ref> ==
היא כוללת מערכת הנעה כפולה חשמלית הכוללת שני מנועים חשמליים המספקים יחד 313 כ"ס ומומנט מרבי של 44.3 קג"מ. היא מאיצה מ-0 ל-100 קמ"ש בתוך 5.6 שניות והמהירות המרבית מוגבלת אלקטרונית ל-160 קמ"ש. סוללת ליתיום-יון בקיבלת של 71.4 קוט"ש המאפשרת טווח נסיעה מרבי של מעל 400 ק"מ. טעינה מהירה ישירות מזרם ישר אפשרית בהספק של עד 150 קילוואט וטעינה ביתית בהספק של עד 11 קילוואט, כך שטעינה מהירה מ-0 ל-80 אחוז אורכת 30 דקות וטעינה מלאה ביתית בזמן של 7 שעות.

לקסוס RZ מצוידת בדור החדש והעדכני ביותר של מערכת הבטיחות של לקסוס (LSS 3.0), זו כוללת לדוגמה בקרת שיוט אדפטיבית עם שמירה על מרכז הנתיב, בלימה אוטונומית עם תמיכה בפנייה בצומת, זיהוי תמרורים, אור גבוה אוטומטי ועוד, זה לצד יכולת זיהוי משופרת של כלי רכב, נתיבים, הולכי רגל ודו גלגלי מערכת יציאה בטוחה, מערכת ניטור מתקדמת למצב נהג ומערכת סיוע אקטיבית להיגוי.<ref></ref>

== קישורים חיצוניים ==

* 
== הערות שוליים ==

RZ
קטגוריה:קרוסאובר
קטגוריה:כלי רכב המורכבים ביפן
קטגוריה:דגמי מכוניות שהושקו ב-2022
קטגוריה:מכוניות חשמליות
Zona del Perreo

Zona del Perreo (באנגלית: Zone of Perreo) הוא שיר שהוקלט על ידי זמר הרגאטון הפוארטו ריקני דדי יאנקי, בהשתתפות הזמרת-יוצרת הדומיניקנית נאטי נטשה והזמרת-יוצרת האמריקאית בקי ג'י, מתוך אלבום האולפן השביעי והאחרון של יאנקי, Legendaddy.<ref name=":0"></ref> השיר יצא לאור ב-24 במרץ 2022, על ידי חברות התקליטים אל קרטל רקורדס, יוניברסל מיוזיק לטין אנטרטיינמנט וריפבליק רקורדס, ביחד עם שאר שירי האלבום.<ref name=":0" /> הוא נכתב על ידי יאנקי, נטשה וג'י ביחד עם פזמונאים נוספים.<ref name=":1"></ref>

אף על פי שלא יצא כסינגל, הצליח השיר להגיע למקום ה-32 במצעד השירים הלטיניים.<ref></ref>

== רקע וכתיבה ==
השיר נכתב על ידי דדי יאנקי, נאטי נטשה, בקי ג'י, קרלוס ריברה, ג'יי ריברה, אובימאל מלדונדו ורפאל פינה והופק על ידי דדי יאנקי, כריס ג'דיי, גבי מיוזיק.<ref name=":1" /> נטשה שיתפה פעולה בעבר עם יאנקי בסינגלים "Otra Cosa" (2016),<ref></ref> "Buena Vida" (2018),<ref></ref> "No Lo Trates" (2019),<ref></ref> "Runaway" (2019) ו-"Instagram" (2019).<ref></ref><ref></ref> ג'י לעומת זאת, שיתפה פעולה בעבר עם יאנקי ברמיקס לסינגל, "Dura" (2018), בו השתתפה נטשה גם כן.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-25 במרץ 2022, בערוץ היוטיוב הרשמי של דדי יאנקי.<ref name=":2"></ref> בתחילת הקליפ, ניתן לראות רכב מגיח במהירות ולאחר מכן את יאנקי, נאטי נטשה ובקי ג'י רוקדים בחדר, כשהם מוקפים ברקדני ליווי. לאורכו של הקליפ, ניתן לראות ריקודי טוורק המבוצעים על ידי אותם רקדני הליווי וזאת, תוך שילוב סצנות בהן ניתן לראות כלי רכב נוסעים במהירות.<ref name=":2" />

נכון לאפריל 2022, מונה הצפיות של הקליפ עומד על למעלה מ-25 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל עולם
|24 במרץ 2022
|הזרמת מוזיקה • הורדה דיגיטלית
|אל קרטל • יוניברסל לטין • ריפבליק
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי דדי יאנקי
קטגוריה:שירי נאטי נטשה
קטגוריה:שירי בקי ג'י
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:שירים שנכתבו על ידי נאטי נטשה
קטגוריה:שירים על מיניות
קטגוריה:שירים על ריקודים
קטגוריה:סינגלים בהוצאת יוניברסל מיוזיק לטין אנטרטיינמנט
קטגוריה:סינגלים בהוצאת ריפבליק רקורדס
Imposible Amor

Imposible Amor (בעברית: אהבה אסורה) הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר-יוצר הקולומביאני מאלומה, מתוך אלבום האולפן השני שלה, Nattividad.<ref name=":0"></ref> השיר יצא לאור ב-22 בספטמבר 2021, על ידי חברות התקליטים סוני מיוזיק לטין ופינה רקורדס, כסינגל השביעי מתוך האלבום.<ref name=":0" />

השיר הגיע למקום ה-93 בארגנטינה הוט 100,<ref name=":1"></ref> וה-34 במצעד השירים הלטיניים.<ref name=":1" />

== רקע וכתיבה ==
השיר נכתב על ידי רומנס, רפאל פינה, אלנה רוז, מאלומה ונאטי נטשה והופק על ידי רומנס ואדג'.<ref name=":0" /> השיר יצא כסינגל השביעי מתוך Nattividad, יומיים לאחר יציאתו הרשמית של האלבום עצמו במטרה לעזור בקידום המסחרי שלו ברחבי העולם.<ref name=":0" /> כמו כן, נחשב "Imposible Amor" לשיתוף הפעולה הראשון בין נטשה למאלומה.<ref name=":2"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-28 מיליון השמעות.<ref name=":3"></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של נאטי נטשה ב-24 בספטמבר 2021, בשידור חי.<ref name=":2" /> הקליפ מציג את נטשה כשהיא נמצאת במספר מקומות שונים; בריכת שחייה, הבית שלה ומקומות נוספים. במהלך הקליפ, היא מחליפה כמה תלבושות. כמו כן, סצנות שונות בהן מופיע מאלומה צולמו בשחור-לבן.<ref name=":2" />

נכון לאפריל 2022, מונה הצפיות של הקליפ עומד על למעלה מ-50 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|22 בספטמבר 2021
|הזרמת מוזיקה • הורדה דיגיטלית
|סוני לטין • פינה
| style="text-align:center;" |<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נאטי נטשה
קטגוריה:שירי מאלומה
קטגוריה:שירים בספרדית
קטגוריה:שירים שנכתבו על ידי מאלומה
קטגוריה:שירים שנכתבו על ידי נאטי נטשה
קטגוריה:שירי אהבה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
No Quiero Saber (שיר של נאטי נטשה)

No Quiero Saber (בעברית: אני לא רוצה לדעת) הוא סינגל שהוקלט על ידי זמרת הרגאטון הדומיניקנית נאטי נטשה, מתוך אלבום האולפן השני שלה, Nattividad.<ref name=":0"></ref> השיר יצא לאור ב-28 באוקטובר 2021, על ידי חברות התקליטים סוני מיוזיק לטין ופינה רקורדס, כסינגל השמיני מתוך האלבום.<ref name=":0" />

לאחר יציאתו של השיר, הופנו כלפיו ביקורות חיוביות מטעם מבקרי המוזיקה.<ref></ref><ref></ref>

== רקע וכתיבה ==
השיר נכתב על ידי ניקי ראיין, דים-און-דק, רפאל פינה, PMD, נאטי נטשה, מייקל קרלוס ג'ונס, מריו מנדל ווינס, גבי מיוזיק, איי-אם-צ'ינו, אניה, וייט סטאר וצ'ונסי למונט הוקינס והופק על ידי דים-און-דק, גבי מיוזיק, וייט סטאר ואיי-אם-צ'ינו.<ref name=":0" /> שמם של ניקי ראיין ואניה צורפו לקרדיטים כיוון שהשיר דוגם מהשיר "Boadicea" הלקוח מ-Enya (1987).<ref name=":0" /><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.<ref name=":1"></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של נאטי נטשה ב-28 באוקטובר 2021, בשידור חי.<ref name=":2"></ref> הקליפ מציג בתחילתו גבר הנוסע ברכב כשמבט של ייאוש על פניו. לאחר מכן, ניתן לראות את נטשה מתווכחת עם בן זוגה ולאחר מכן אותה, כשהיא יושבת לבדה בביתה על כיסא ומתחילה לבצע את השיר.<ref name=":2" />

נכון לאפריל 2022, מונה הצפיות של הקליפ עומד על למעלה מ-20 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|28 באוקטובר 2021
|הזרמת מוזיקה • הורדה דיגיטלית
|סוני לטין • פינה
| style="text-align:center;" |<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי אניה
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
Fue Tu Culpa

Fue Tu Culpa (בעברית: זו הייתה אשמתך) הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר-יוצר הספרדי פראן רוזאנו, מתוך אלבום האולפן השני שלה, Nattividad.<ref name=":0"></ref> השיר יצא לאור ב-18 בנובמבר 2021, על ידי חברות התקליטים סוני מיוזיק לטין ופינה רקורדס, כסינגל התשיעי מתוך האלבום.<ref name=":0" />

לאחר יציאתו של השיר, הופנו כלפיו ביקורות חיוביות מטעם מבקרי המוזיקה.<ref></ref><ref></ref><ref></ref><ref></ref>

== רקע וכתיבה ==
השיר נכתב על ידי רפאל פינה, OMB, נאטי נטשה, פושו, לוני ופראן רוזאנו והופק על ידי לוני.<ref name=":0" /> השיר יצא כסינגל התשיעי מתוך Nattividad, חודשיים לאחר יציאתו של האלבום עצמו, במטרה להמשיך ולעזור בקידום המסחרי שלו ברחבי העולם.<ref name=":0" /> אחריו, הוחלט להוציא את "Arrebatá" כסינגל העשירי והאחרון מתוך האלבום.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.<ref name=":1"></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של נאטי נטשה ב-18 בנובמבר 2021, בשידור חי.<ref name=":2"></ref> הקליפ מציג בתחילתו עיר עתידנית לכאורה, המוארת באורות ניאון, תוך ששמה של נאטי נטשה מוצג באמצעות אותם האורות. הקונספט של הקליפ הוא כלי רכב כדוגמת אופנועים ומכוניות, בצבעים שונים.<ref name=":2" />

נכון לאפריל 2022, מונה הצפיות של הקליפ עומד על למעלה מ-13.5 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|18 בנובמבר 2021
|הזרמת מוזיקה • הורדה דיגיטלית
|סוני לטין • פינה
| style="text-align:center;" |<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נאטי נטשה
קטגוריה:דואטים
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
קרב סן-קנטן (1871)

קרב סן-קנטן היה קרב במלחמת צרפת–פרוסיה, שבו הדפו הכוחות הפרוסיים את הניסיונות הצרפתיים להקל על העיר הנצורה של פריז.

בעוד הכוחות הפרוסיים בפיקודו של וילהלם הראשון צרו על פריז, הארמייה הפרוסית הראשונה, כעת בפיקודו של אוגוסט קרל פון גייבן, נשלחה לטפל בכוחות הצרפתיים מצפון לפריז. לאחר שנעשה ניסיון ראשון להקל על פריז בקרב בפאום, תכננו הצרפתים מאמץ סיוע נוסף.

פון גוייבן הצעיד את צבאו צפונה ופגש את הצבא הצרפתי הבלתי סדיר בפיקודו של גנרל לואי פדרב ליד סן-קנטן. ב-19 בינואר תקפו הפרוסים והביסו באופן נחרץ את הכוחות הצרפתיים. באותו יום ניסה לואי ז'ול טרושו לפרוץ לעבר פריז אך גם ניסיון זה הובס. לא נעשו ניסיונות משמעותיים אחרים להסיר את המצור על פריז.
==קישורים חיצוניים==

סן-קנטן (1871)
קטגוריה:1871 בצרפת
נקודת יאנה

[[מפה טופוגרפית של האי ליווינגסטון ושל האי סמית'.]]
נקודת יאנה (באנגלית: Yana Point; בבולגרית: нос Яна) היא לשון יבשה במזרח האי ליווינגסטון באיי שטלנד הדרומיים, שבאנטארקטיקה.

הנקודה יוצרת את הצד המערבי של פתחו של מפרצון ברואיקס.

הנקודה מפרידה בין קצהו של קרחון יורון, שמצפון-מערב לנקודה, לבין קרחון איסקר, שמדרום-מזרח לנקודה.

נקודת יאנה ממוקמת 3.7 קילומטרים צפונית - צפון-מזרחית מפסגת הלמט;

נקודת יאנה ממוקמת 9 קילומטרים דרומית מגבעת אדינבורו;

נקודת יאנה ממוקמת 1.93 קילומטרים מערבית מנקודת רילה;

התכונה נקראת על שם היישוב של יאנה במערב בולגריה.

== היסטוריה ==
=== מיפוי חצי האי ===

הנקודה מופתה לראשונה על ידי הסקר הטופוגרפי הבולגרי Tangra 2004/05 ומיפוי נוסף על ידי סוקרים בולגריים בשנת 2009.

=== מקור השם ===

נקודת יאנה נקראת על שם היישוב יאנה שבמערב בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://copernix.io/#?where=-60.014314891571075,-62.62441835644082,15&?query=&?map_type=hybrid תצלום לוויין של אזור חצי האי, תוך סימון אתרים נוספים באזור] באתר copernix

יאנה
יאנה
דאן-יאנג

דָאן-יָאנְג (בסינית מפושטת: 丹阳; בסינית מסורתית: 丹陽; בפין-יין: Dānyáng) היא נפה עירונית השייכת לנציבות העירונית בדרום-מערב מחוז ג'יאנגסו שבמזרח הרפובליקה העממית של סין. העיר שוכנת על גדת נהר היאנגצה. היא ידועה כמרכז לייצור משקפיים ועדשות. השפה המדוברת בעיר היא וו. על פי מפקד האוכלוסין משנת 2020 אוכלוסיית הנפה מנתה 988,900 תושבים בשטח של 1,047 קמ"ר.

בתקופת השושלות הדרומיות והצפוניות העיר הייתה מקום מושבה של כמה שושלות שנציגיהם נקברו בקרבת העיר.

העיר מהווה מרכז לייצור משקפיים. נכון לשנת 2021 באזור פועלים כ-1,600 מרכזי ייצור בתחום. בכל שנה מיוצרים כ-100 מיליון משקפיים (כשליש מהייצור בסין). כמו כן מיוצרות כ-400 מיליון זוגות עדשות (כ-40% מייצור כלל עולמי).

בנוסף באזור מפותחות תעשיות נוספות. ביער פועל מפעל גדול לייצור אופניים. בתחילת המאה ה-21 בעיר הוקם מפעל לייצור מכוניות שמייצר בין היתר מכונית מדגם Kawei K1.

העיר מחוברת לנאנג'ינג ושאנגחאי עם מערכת רכבות מהירות שפעולת משנת 2010. מערכת רכבת מהירה נוספת מחברת את האזור עם בייג'ינג וכוללת בין היתר הגשר הגדול דאן-יאנג–קונשאן שהוא הגשר הארוך בעולם באורך של כ-164 ק"מ.

== קישורים חיצוניים ==

* 

== הערות שוליים ==

קטגוריה:ג'יאנגסו: ערים
מזברן

מזברן (בהונגרית: Mezőberény) היא עיר בנפת בקש שבמחוז בקש בדרום מזרח הונגריה. עד לשואה הייתה בה קהילה יהודית.

כמו יישובים רבים באירופה גם במזברן מספר התושבים נמצא בירידה. כך, בשנת 1990 חיו בכפר 11,592 תושבים ובשנת 2021 רק 9,672 תושבים.

מזברן הפכה לעיר רשמית ב-1 במרץ 1989.

== יהודי מזברן ==
יהודים התיישבו במזברן באמצע המאה ה-19 לבקשת בעל האחוזה המקומי שביקש להחיות את העיר. רוב היהודים שהגיעו היו סוחרים ומיעוטם עסקו בחקלאות ובפקידות. הקהילה התארגנה רשמית בשנת 1854 והקימה במקום חברה קדישא ואגודת נשים לפעולות צדקה. בית ספר יהודי נוסד בשנת 1879 ובית כנסת נבנה בשנת 1884. במקום קיים בית קברות יהודי.

קהילת מזברן לא נקטה עמדה בחילוקי הדעות בין חרדים למשכילים בקונגרס יהודי הונגריה, ונשארה במעמדה שלפני הקונגרס קהילת "ססטוס קוו".

במלחמת העולם הראשונה התגייסו 54 מבני הכפר ו-5 נפלו בקרבות.

באפריל 1944, כמה שבועות אחרי כניסת הצבא הגרמני להונגריה, נעצרו 18 יהודים מהכפר ונכלאו בבודפשט. אחדים מהם צורפו בפקודת אייכמן למשלוחים שיצאו לאושוויץ.

במאי 1944 רוכזו יהודי מזברן בבית הכנסת ורכושם הוחרם. הם גורשו לבקשצ'בה, ומשם שולחו למחנה ההשמדה אושוויץ ואחדים לאוסטריה לעבודות כפייה.

אחרי המלחמה חזרו לעיר כמה יהודים, חיי הקהילה לא נתחדשו.

בדף הקהילה של מזברן נכתב כי בשנת 1944 יש בקהילה 139 חברים ורב הקהילה הוא רז'ה רוזנצוויג (רבה של בקש).

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|271
|11,368
|-
|1910
|280
|
|-
|1920
|216
|
|-
|1930
|166
|
|-
|1941
|152
|14,578
|-
|}

== ילידי המקום ==

* בלה סילארד (במקור שטיינר, 1884 – 1926) היה כימאי ורדיולוג יהודי-הונגרי, פרופסור במחלקה לרדיולוגיה של אוניברסיטת מדריד. אביר לגיון הכבוד הצרפתי.
* אימרה באן (במקור פרידלר, 1890 – 1944) היה עורך דין יהודי-הונגרי, היסטוריון של הטכנולוגיה.

==לקריאה נוספת==
* [https://books.google.co.il/books?id=M60JAQAAIAAJ&pg=PA513&lpg#v=onepage&q&f=false מזברן בפנקס הקהילות הונגריה]

==קישורים חיצוניים==

* 
* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Starring Role

Starring Role (בעברית: תפקיד ראשי) הוא שיר שהוקלט על ידי הזמרת-יוצרת הוולשית מרינה. השיר יצא לאור ב-27 באפריל 2012, על ידי חברות התקליטים אטלנטיק רקורדס ו-, לצד שאר הרצועות מאלבום האולפן השני שלה, Electra Heart.<ref name=":0"></ref>

== רקע והוצאה ==
"Starring Role" הוא הרצועה החמישית ב-Electra Heart. השיר נכתב על ידי דיאמנדיס וגרג קורסטין, והופק על ידי האחרון. דיאמנדיס הקליטה את השיר באולפן Echo שבלוס אנג'לס.<ref name=":0"/> ב-5 באפריל, העלתה מרינה לטוויטר שלה סרטון שלה, המסביר את חשיבות השיר באלבום. דיאמנדיס כתבה את השיר על מאהב לשעבר שסירב להיות עצמו בשבילה. בשיר, שרה מרינה על כך שהיא רוצה להיות "מספר אחת" בלבו.<ref name=":0"/> השיר נכתב על ידי דיאמנדיס וגרג קורסטין, והופק על ידי האחרון. דיאמנדיס הקליטה את השיר באולפן Echo שבלוס אנג'לס.<ref name=":0"/>

בראיון "Track By Track", במהלך שבוע ההוצאה של Electra Heart, הסבירה דיאמנדיס על השיר:<ref name="Track by track interview"></ref> 

בסמוך לצאתו, עלה השיר לרשת הזרמת המדיה ספוטיפיי, תוך שצבר למעלה מ-35 מיליון השמעות.<ref></ref>

== גרסה אקוסטית ==
ב-23 באפריל, ארבעה ימים לפני צאת האלבום, העלתה דיאמנדיס גרסה אקוסטית של השיר לחשבון היוטיוב שלה.

== גרסאות כיסוי ==
ב-24 ביוני 2013 העלתה הזמרת-יוצרת האמריקאית מלאני מרטינז גרסת כיסוי של השיר לחשבון היוטיוב שלה.<ref name="Clash album review"></ref> מרטינז אף ביצעה את השיר מספר פעמים בהופעות חיות.

== קרדיטים ==
=== הקלטה ===
* מקום הקלטה – אולפני Echo, לוס אנג'לס

=== אנשי צוות ===
* מרינה דיאמנדיס – שירה, כתיבה, קלידים
* גרג קורסטין – כתיבה, הפקה, קלידים, הנדסה, פסנתר תכנות
* ג'סי שטקין – הנדסה
* ג'ון היינס – הנדסה
* טים רוברטס – עוזר הנדסה
* פיל סיפורד – עוזר הנדסה
* סרבן גניאה – מיקסינג

== קישורים חיצוניים ==

== הערות שוליים ==

קטגוריה:שירי 2012
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
לגרטה

לגרטה היא דמות אגדית ויקינגית. לפי האגדה, היא הייתה לוחמת ויקינגית ושלטה באזור שנקרא היום נורווגיה. היא חיה במאה ה-9, והייתה אחת מנשותיו של רגנאר לוטברוק. האגדה שלה תועדה על ידי כרונולוג סאקסוני במאה ה-12. וגם על ידי ההיסטוריון הדני סאקסוני (Saxo cognomine Longus) שחי בערך בין המאה ה-12 למאה ה-13. היא תועדה בספרו התשיעי ב- Gesta Danorum.<ref name=":0"></ref><ref name=":1"></ref>
“Lagertha as imagined in a lithography by Morris Meredith Williams

== פגישתה עם ראגנאר ==
לפי האגדה, לגרטה ורגנאר נפגשו לראשונה לאחר שאדם בשם Frø (המלך השוודי) הרג את Siward המלך וסבו של רגנאר, והשפיל את משפחתו של המלך המת על ידי כך ששם את משפחתו בבית בושת. כאשר נודע לרגנאר על כך הוא יצא מביתו שבדנמרק כדי לנקום, הוא יצא עם כוח גדול של ספינות ואנשים. כאשר הם הקימו מחנה באזור שהיום נקרא שוודיה הצטרפו לשורותיו כמה לוחמות מהאזור שרצו גם הן לנקום במלך השוודי, בין אותן נשים הייתה לגרטה.

כאשר התחיל הקרב בין כוחותיו של רגנאר לכוחותיו של Frø, לגרטה התבלטה בקרב ורגנאר שם לב אליה והתפעל מכישוריה בקרב. בקרב הזה רגנאר ניצח. הוא כל כך התלהב מלגרטה ויכולותיה בקרב שהוא רצה לתת לה את הניצחון ואמר שבזכותה הם ניצחו. כאשר לרגנאר נודע שהיא גם מבית אצולה אהבתו אליה רק גברה ובזמן שהוא יצא לסבב לחימה נוסף בדנמרק ובשוודיה הוא הקפיד לשלוח לה מכתבים. כאשר הוא חזר מהקרבות הוא ביקש את ידה. לגרטה רצתה לבדוק את כוחו של ראגנר ואת כוח רצונו אז היא עשתה לו שני מבחנים: כאשר הוא בא לביתה היא הציבה בפתח דב גדול וכלב ציד ענק, שתקפו אותו כשהתקרב. את הכלב רגנאר הרג במו ידיו ואת הדב עם חנית. כשלגרטה ראתה זאת, היא הסכימה להתחתן איתו.<ref name=":1" /><ref name=":0" />

== משפחה וסוף הסיפור ==
ללגרטה ולרגנאר נולדו שלושה ילדים, שתי בנות ובן. שלא כפי שמופיע בסדרה "הוויקינגים", ביורן (Björn Ironside) אינו הבן שלה, אלא של אסלוג (Kráka or Kraba). שמו של בנה הוא פרידליף (Fridleif) ושמותיהן של שתי הבנות אינו ידוע. ראגנאר נשאר בשוודיה במשך שלוש שנים לפני שחזר לממלכתו שבדנמרק. הוא חזר מפני שהמלך השוודי הירוד (Herodd), הבטיח את יד בתו ת'ורה (Thora), ובכך גם את המפתח והירושה של ממלכתו, למי שיצליח להרוג את נחשי המחמד שלה שגדלו לגודל ענק. רגנאר יצא לשם ברכיבה על סוס בלבד והשאיר את לוחמיו בידי בנו פרידליף. לאחר שהצליח להרוג את הנחשים, התחתן עם ת'ורה.<ref name=":2"></ref><ref name=":0" />

== הסיפור מתפצל ==
מפה סיפורה של לגרטה מתפצל. בחלק מהגרסאות, הוא מסתיים כאן ובחלקן ישנו המשך לסיפור.

לאחר שראגנאר עזב אותה, היא החליטה להתחתן מחדש למלך שוודי שלא ידוע שמו. כעבור כמה שנים כשרגנאר נזקק לעזרתה בקרב, הוא שלח ללגרטה מכתב בו הוא ביקש את עזרתה ואת לוחמיה. לגרטה שלחה לעזרתו 120 ספינות קרב והגיעה בעצמה כדי לעזור לו, למרות שלפי דבריה "שם אותה בצד" והעדיף אחת אחרת. יכולותיה בקרב מצויים גם בסיפור הזה כאשר בנו של ראגנאר סיראד (Siward) נפצע וכל תקווה לנצח כבר נמוגה לגרטה נכנסה לקרב ושינתה את יחסי הכוחות, והביאה לניצחון. כותבים סקסונים מסיימים את סיפורה של לגרטה כאשר היא חוזרת לביתה בשוודיה והורגת את בעלה המלך בעזרת ראש חנית שהחביאה בתוך שמלתה ובכך תופסת את המלוכה והופכת למלכה של אותה ממלכה. סיפורה של לגרטה מסתיים אחרי הפיכתה למלכת הממלכה שלה.<ref name=":2" />

הרבה היסטוריונים ואנשים שחקרו את הנושא מאמינים שסיפורה של לגרטה הוא סיפור בדיוני, ושהוא נוסף מאוחר יותר לסאגה של רגנאר.

==קישורים חיצוניים==

* 

== הערות שוליים ==

קטגוריה:ויקינגים
קטגוריה:אישים שחיו במאה ה-9
Lifetime (שיר של ת'רי דייז גרייס)

Lifetime (בתרגום חופשי לעברית: "נצח" או: "חיים שלמים") הוא סינגל של להקת הרוק הקנדית ת'רי דייז גרייס. הסינגל יצא לאור ב-11 באפריל 2022 כסינגל הרשמי השני מתוך Explosions, אלבום האולפן השביעי של הלהקה (לפניו יצא השיר "Neurotic" כסינגל שיווקי).

==לחן ומילים==

השיר תואר כבלדת כוח (Power Ballad). מילותיו עוסקות באובדן, ובנטייה האנושית לקום מאסונות בלתי צפויים, לשקם ולהשתקם. השיר עוסק באופן ישיר באבל על אובדן אישי, אם כי לא מפורט מי האדם שאבד למשורר ומה האופן שבו אבד או אבדה לו, אך הוא מתאר אדם שתמך בו ברגעיו הקשים, והיה היחיד שהכיר אותו והיחיד איתו רצה לחלוק את קשייו. מדובר באובדן פתאומי ובלתי צפוי שהמשורר לא חזה ולא התכונן אליו, כמפורט במילות השיר בהן מתואר שלא ידע שפגישתם האחרונה תהיה הפעם האחרונה שבה ייפגשו. המשורר זועק כי היה משוכנע שלא יאבד את מושא השיר לעולם בימי חייו, , אך יודע שלעולם לא ייפגש ויביט בעיני מושא השיר.

==וידאו קליפ==
הווידאו קליפ של השיר בוים על ידי ג'ון וולפיין, שביים גם את הקליפ של הסינגל הקודם מהאלבום, "So Called Life". הוא הועלה לשירותי הסטרימינג השונים, כמו יוטיוב, במקביל ליציאת השיר. הקליפ מציג את החורבן שזרעה סופת טורנדו אלימה בדרגה EF4, בעיירה מייפילד, קנטאקי בדצמבר 2021.<ref name="Lifetime"></ref> חברי הלהקה, ביניהם הגיטריסט ברי סטוק שהתגורר במקור באזור מייפילד, סיפרו שכשוחחו ביניהם וביקשו להחליט כיצד להציג ויזואלית את השיר, החליטו מיד שמייפילד תהיה אתר הצילומים של הקליפ. חברי הלהקה נסעו למייפילד במטרה לצפות במו עיניהם בהרס שזרעה הסופה, וכדי לפגוש את המשפחות שאיבדו את בתיהן ורכושם לסופה. חברי הלהקה התרשמו מהתקווה והנחישות שהציגה קהילת מייפילד אל מול ההרס הנוראי, ושילבו את תושבי העיירה בקליפ. הקליפ מציג את סולן הלהקה, מאט וולסט, כשהוא הולך ברחובות העיירה ההרוסה. בקליפ משולבים סרטונים של מבנים הרוסים, ושל משפחות ותושבי העיירה כשהם מצולמים על רקע בתיהם ההרוסים, או מנסים לאתר חפצים אישיים בין ההריסות. בנוסף מוצגת מכלאה ובה חיות מחמד שאיבדו את בתיהן במהלך האסון, ומודעות לאיתור חיות שאבדו במהלך האסון.
===תרומות לשיקום מייפילד===
הלהקה החליטה להירתם ולסייע לתושבי מייפילד על ידי עידוד גיוס כספים לשיקום העיירה, ובקליפ מופיעה כתובת אינטרנט לתרומות לשיקום העיירה. נוסף על כך, בעקבות צילום הקליפ והקשר שנוצר עם תושבי העיירה, החליטה הלהקה כי תתרום דולר מכל כרטיס שיימכר לסיבוב ההופעות שלה לטובת שיקום העיירה ותושביה.

==ביצועים במצעדים==
השיר נכנס ישירות למקום ה-35 במצעד הרוק המיינסטרימי של מגזין הבילבורד, ובשבוע השני הגיע למקום ה-22. בהמשך הגיע השיר למקום הראשון במצעד, והפך בכך לשיר ה-17 של הלהקה שמגיע למיקום זה במצעד, והשווה את שיאה של שיינדאון שנקבע זמן קצר לפני כן.

===דירוגי שיא===

==קישורים חיצוניים==

==הערות שוליים==

קטגוריה:שירי 2022
קטגוריה:סינגלים מ-2022
קטגוריה:שירי ת'רי דייז גרייס
קטגוריה:שירים באנגלית
קטגוריה:שירי מטאל
קטגוריה:סינגלים שהגיעו למקום הראשון במצעד הרוק הבין-לאומי של רדיו זה רוק
קטגוריה:סינגלים שהגיעו למקום הראשון במצעד הרוק המיינסטרימי
קטגוריה:סינגלים בהוצאת RCA רקורדס
דניאל הכהן נהר

הרב דניאל הכהן נהר (1804 - 26 במאי 1881) היה רב באזמיר ובצפת במאה ה-19 ומחבר ספר יד הנהר.

== תולדותיו ==
נולד למרים ולרבי יאושע אברהם הכהן באזמיר. למד תורה מפי הרב פנחס רפאל יהושע די שיגורה (הפרד"ס), מחבר ספר אות היא לעולם, ומחמיו, הרב רחמים אריה אברהם ארייאש, בעל ספר שפתי רננות.

בהיותו כבן 25, חלה אביו, ורבי דניאל נאלץ לעסוק במסחר כדי לפרנסו ואת בניו שלו.

בגיל 70 עלה לארץ ישראל והתיישב בצפת, שם כיהן בנו רבי משה כדיין<ref name=":0">יד הנהר, הסכמת הרב אברהם פאלאג'י</ref>. כעבור ארבע שנים מאוחר שב למכורתו, אזמיר על מנת לחזור לארץ ישראל, אך לא עלה בידו. באזמיר שב לעסוק במסחר עד לפטירתו.

בניסן התרמ"א חלה, אך נשאר צלול עד לפטירתו בכ"ז באייר תרמ"א (1881), כשהוא בן 77. נטמן באזמיר. רבי יוסף פלאג'י הספיד אותו.<ref>ההספד נדפס בספר יד הנהר.</ref>

=== צאצאיו ===
* רבי משה הכהן נהר, המכונה אבא, בעל ספר כסא דברכתא ורבה של תירייא (ליד איזמיר), לשם שב אחרי כהונתו כדיין בצפת. נישא לבתו של רבי אברהם פאלאג'י,
* רבי דוד רחמים.
* רבי אברהם
* רבי יאודה שהיה נדבן ידוע<ref name=":0" />

== חיבוריו ==
שער ספר יד הנהר
חיבורים רבים של הרב דניאל נשרפו בשרפה הגדולה באזמיר בשנת התר"א. בנו הוציא לאור אחרי מותו את דרושי אביו בספר:
* יד הנהר (אזמיר תרמ"ד) - י"ד דרושים, וכן דרושים נוספים מבן המחבר, רבי משה. לספר הסכמה מאת רבי אברהם פלאג'י, ונערך על ידי הרב אברהם סאנסולו.

== לקריאה נוספת ==
* אנציקלופדיה לחכמי טורקיה, עמוד 196

== קישורים חיצוניים ==
* 

== הערות שוליים ==

קטגוריה:איזמיר: רבנים
קטגוריה:צפת: רבנים
קטגוריה:רבנים טורקים
קטגוריה:מחברי ספרי דרוש
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1804
קטגוריה:נפטרים ב-1881